ESSO พุ่งกว่า 8% โบรกฯคาดงบ Q3 หรูรับค่าการกลั่นสูง-ลุ้นจ่ายปันผลสิ้นปี
ESSO พุ่งกว่า 8% โบรกฯคาดงบ Q3 หรูรับค่าการกลั่นสูง-ลุ้นจ่ายปันผลสิ้นปี ล่าสุด ณ เวลา 10.44 น. อยู่ที่ 13.20 บาท บวก 1.00 บาท หรือ 8.20% สูงสุดที่ 13.20 ต่ำสุดที่ 12.40 บาท ด้วยมูลค่าซื้อขาย 941.71 ล้านบาท
29 ก.ย. 2560

ผู้สื่อข่าวรายงานว่า ราคาหุ้นบริษัท เอสโซ่ (ประเทศไทย) จำกัด (มหาชน) หรือ ESSO ล่าสุด ณ เวลา 10.44 น. อยู่ที่ 13.20 บาท บวก 1.00 บาท หรือ 8.20% สูงสุดที่ 13.20 ต่ำสุดที่ 12.40 บาท ด้วยมูลค่าซื้อขาย 941.71 ล้านบาท

ด้านบล.ธนชาต ระบุในบทวิเคราะห์ โดยแนะนำ “ซื้อ” ESSO ซึ่งเป็นหุ้นที่อยู่ในกลุ่ม Laggard play ขณะที่คาดการณ์กำไรในไตรมาส 3/60 จะออกมาดี จากค่าการกลั่นสูง และไม่มีปิดซ่อมบำรุงโรงกลั่น อีกทั้งยังคาดว่าจะล้างขาดทุนสะสมหมด เพื่อเปิดทางจ่ายปันผลสิ้นปีนี้
นอกจากนี้โบรกเกอร์หลายแห่ง ยังแนะนำหุ้น ESSO ในทางเทคนิควันนี้ด้วย โดยบล.ซีไอเอ็มบี (ประเทศไทย) มองว่าหุ้น ESSO แนวโน้มขึ้นทดสอบ 13.00 บาท และ 13.40 บาท โดยมีแนวรับสำคัญ 11.30 บาท
ส่วนบล.ฟินันเซีย ไซรัส แนะทางเทคนิค “ซื้อ”หุ้น ESSO โดย Breakout ออกมาจากรูปแบบ Symmetrical Triangle ได้แล้วเป็นสัญญาณบวก คาดการณ์การปรับตัวขึ้นต่อเพื่อทำ High ของรอบ โดยมีแนวต้าน 12.70/13.00 แนวรับที่ 12.00 บาท และมีจุด Stop loss ที่ 11.70 บาท